**Când mă întorc la vatră**

*Aspiranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O, Doamne, ajuns la vatră mea-napoi

După ce slugă am fost la cei fără de milă,

Cutremutat privesc cum totu-i doar noroi

Și-n cuibul meu e frig, iar viața mi-e umilă.

Din visul cel frumos am doar furie oarbă

Văzând în jur capcane și fiare ascunse-n ele,

Mânia mă îneacă, căci lupu-și râde-n barbă

Și plănuiește-n taină să-mi ia alt rând de piele.

Curg lacrimi în șuvoi și sufletu-mi inundă,

Neputincios tot strig cu disperare-n glas,

Trezește-te române, că brazda se cufundă

Nu sta parcă în transă, clădește-ți alt făgaș!

Tu nu-ți uita strămoșii că vei avea povară

Și grijă mare poartă la munți, păduri, livezi,

Cu tricolor-n mâini păzește această țară,

Că de-ai să fii vasal și spiritul ți-l pierzi.

Închină-te și poartă cu cinste a ta cruce,

Ascultă ruga-n munți rostită de asceți,

Fii solidar și luptă când țara-i la răscruce

Nu o lăsa lui Iuda si-a corbilor șireți.

Ia seama cum pământul se zbuciumă-ntristat,

Iar cerul lăcrimează văzând numai durere,

Ridică-te din neguri, nu te lăsa-njugat,

Ci fă ținutul ăsta în tine să mai spere!